Գլենդա Ջեքսոն

Գլենդա Ջեքսոն (, ), անգլիացի դերասանուհի և քաղաքական գործիչ, Օսկարի կրկնակի դափնեկիր։

Խաղացել է 50-ից ավելի ֆիլմերում, 2 անգամ ստացել է Օսկար մրցանակ լավագույն դերասանուհի անվանակարգում «Կիրակի, անիծված կիրակի» և «Շքեղությամբ» ֆիլմերի համար, ներկայացված է եղել ևս 2 անգամ։

8 անգամ ներկայացվել է Ոսկե Գլոբուսի, ստացել 1-ը, 3 անգամ ներկայացվել է Էմմի, ստացել 1-ը, 5 անգամ ներկայացվել է BAFTA-ի, ստացել 1-ը։ Բացի այդ, պարգևատրվել է Բրիտանական կայսրության շքանշանով, արժանացել Լիվերպուլի Ջոն Մուրսի անվան համալսարանի պատվավոր շրջանավարտի, անգլիական մի շարք համալսարանների (Լիվերպուլի, Քիլի, Էքսետերի, Դարհեմի), ինչպես նաև ամերիկյան Փենսիլվանիայի համալսարանի պատվավոր դոկտորի կոչման

Կենսագրություն 

Ուսանել է դրամատիկական արվեստների թագավորական ակադեմիայում։ Դերասանական իր կարիերան սկսել է 1957 թվականին՝ անդամագրվելով շեքսպիրյան թագավորական թատերախմբին (Royal Shakespeare Company): 1966 թվականից նկարահանվել է կինոյում։ 1969 թվականին հանդես է եկել Դևիդ Լոուրենսի «Սիրահարված կանայք» վեպի հիման վրա Քեն Ռասելի նկարահանած ֆիլմում՝ մարմնավորելով գլխավոր հերոսուհուն և իր այդ աշխատանքի համար արժանացել է ամերիկյան կինոակադեմիայի հեղինակավոր «Օսկար» մրցանակի «Լավագույն դերասանուհի» անվանակարգում։ Հիշարժան են Գլենդա Ջեքսոնի դերակատարումները նաև The Music Lovers, Sunday Bloody Sunday (1971), Mary, Queen of Scots (1971), The Triple Echo (1972), A Touch of Class (1973), The Romantic Englishwoman (1975), Hedda (1975), The Incredible Sarah (1976), Stevie (1978), Hopscotch (1980) կինոնկարներում (ի դեպ, A Touch of Class-ի գլխավոր դերի տպավորիչ կատարումը երկրորդ «Օսկար»-ն է բերել նրան)։

Գլենդա Ջեքսոնի մեծագույն նվաճումներից է համարվում BBC-ի Elizabeth R հեռուստասերիալում Էլիզաբեթ 1-ինի կերպարի մարմնավորումը։

1992 թվականից Գլենդան մուտք է գործել քաղաքականություն, դարձել բրիտանական պառլամենտի համայնքների պալատի լեյբորիստ անդամ։

2017 թվականի օգոստոսին նորաձևության նշանավոր տներից մեկի՝ Burberry-ի լոնդոնյան մասնաճյուղի հրավերով նա հաջողությամբ հանդես է եկել որպես մոդել։

Ծանոթագրություններ

Արտաքին հղումներ 

 
 Camden Labour Party

Անգլիացի դերասանուհիներ
Անգլիայի քաղաքական գործիչներ
Օսկարակիրներ
21-րդ դարի կին քաղաքական գործիչներ
20-րդ դարի կին քաղաքական գործիչներ
Սոցիալիստ ֆեմինիստներ
BAFTA մրցանակի դափնեկիրներ
Թատրոնի դերասանուհիներ
«Ոսկե գլոբուս» մրցանակի դափնեկիրներ
«Էմմի» մրցանակի դափնեկիրներ
Բրիտանացի ֆեմինիստներ
Անգլիացի կինոդերասանուհիներ
«Թոնի» մրցանակի դափնեկիրներ
Դրամատիկական արվեստի թագավորական ակադեմիայի շրջանավարտներ
Լավագույն դերասանուհի Օսկարի մրցանակակիրներ